smcproject/ml-wiki-sentences huggingface dataset:
ജാർഖണ്ഡ് , നാഗ്പൂർ , വിദർഭ തുടങ്ങിയ സ്ഥലങ്ങളിലെ ആദിവാസി മേഖലകൾ കേന്ദ്രീകരിച്ചുള്ള പ്രവർത്തനങ്ങളും നടത്തിവരുന്നു.
സ്വയംതൊഴിൽ സംരംഭങ്ങൾ തുടങ്ങാൻ അരലക്ഷം രൂപ വരെ വായ്പ നൽകുന്നതാണ് ഇപ്പോഴത്തെ പ്രവർത്തന രീതി.
സമൂഹത്തിന്റെ അടിത്തട്ടിലുള്ളവർക്കാണ് വായ്പ നൽകുന്നത്.
ആദിവാസി മേഖലകൾ ഉൾപ്പെടെയുളള പ്രദേശങ്ങളിലെ ജനങ്ങൾക്ക് അവബോധം നൽകി സമൂഹത്തിന്റെ മുഖ്യധാരയിലേക്ക് അവരെ കൈപിടിച്ചുയർത്തുക എന്ന ലക്ഷ്യത്തോടെയാണ് ഇസാഫിന്റെ പ്രവർത്തനങ്ങൾ.
ബാങ്കിലേക്കുള്ള വളർച്ച
മൈക്രാഫിനാൻസിങ്ങ് രംഗത്ത് കഴിഞ്ഞ 25 വർഷമായി വ്യത്യസ്തമായ പാതകളിലൂടെ ആയിരുന്നു ഇവാഞ്ചലിക്കൽ സോഷ്യൽ ആക്ഷൻ ഫോറം എന്ന ഇസാഫിന്റെ സഞ്ചാരം.
പട്ടിണിയോടും ദാരിദ്ര്യത്തോടും മല്ലിടുന്ന ജനവിഭാഗങ്ങളിലേക്ക് കാൽനൂറ്റാണ്ടു മുമ്പേ ഇസാഫിന്  ഇറങ്ങിച്ചെല്ലാനായി.
സ്വയംതൊഴിൽ പരിശീലനങ്ങൾ നൽകിയ ശേഷം ചെറിയ തുക വിശ്വാസത്തിന്റെ മാത്രം ഉറപ്പിൽ വ്യക്തികൾക്ക് നൽകി, അവർ ഉണ്ടാക്കുന്ന വസ്തുക്കൾക്ക് വിപണിയും കണ്ടെത്തി നൽകിയായിരുന്നു ബാങ്കിന്റെ പ്രവർത്തനം.
ബംഗ്ലാദേശിലെ ഗ്രാമീൺ ബാങ്കിനെ കുറിച്ച് അറിഞ്ഞതിനെ തുടർന്ന് അതിന്റെ ഉപഞ്ജാതാവായ പ്രൊഫസർ മുഹമ്മദ് യൂനൂസിനെയും, ബാങ്കിന്റെ പ്രവർത്തനങ്ങളേയും കുറിച്ച് മനസ്സിലാക്കി.
അതായിരുന്നു പിന്നീടിങ്ങോട്ട് ഇസാഫിന്റെ മാതൃക.
സുനാമിയുൾപ്പെടെയുള്ള വൻ പ്രക്യതി ദുരന്തമുഖങ്ങളിലെല്ലാം ഇസാഫിന്റെ സാന്നിധ്യമുണ്ടായിരുന്നു.
സുനാമിയിൽ വീടു തകർന്ന 400 കുടുംബങ്ങൾക്ക് കന്യാകുമാരിയിൽ വീടുകൾ നിർമിച്ചു നൽകി.
ഭാഗികമായി തകർന്ന ആലപ്പുഴയിലെ 200 വീടുകളും ഇസാഫ് പുതുക്കിപ്പണിതു നൽകി.
നിലവിൽ ഇസാഫിന് ഇന്ത്യയിലെ 11 സംസ്ഥാനങ്ങളിൽ 4000 ജീവനക്കാരുണ്ട്.
ഇസാഫിന്റെ ജീവനക്കാരിൽ 80 ശതമാനം പേരും വനിതകളാണെന്നതും മറ്റൊരു പ്രത്യേകതയാണ്.
ഷെഡ്യൂൾഡ് ബാങ്ക് പദവി
2018-ൽ ഷെഡ്യൂൾഡ് ബാങ്ക് പദവി ലഭിച്ചതോടെ റിസർവ് ബാങ്കിൽ നിന്ന് ദീർഘകാല വായ്പ, ക്ലിയറിങ് ഹൗസ് അംഗത്വം, കറൻസി ചെസ്റ്റ് സൗകര്യം തുടങ്ങിയ സൗകര്യങ്ങൾ ഇസാഫിന് ലഭിക്കും.
ഷെഡ്യൂൾഡ് ബാങ്ക് പദവി ലഭിച്ചതോടെ നിക്ഷേപകർക്ക് ബാങ്കിൽ വിശ്വാസം വർദ്ധിക്കുകയും ചെയ്യും.
ബാങ്ക്
ഷെഡ്യൂൾഡ് ബാങ്ക് അവലംബം ↑ മലയാള മനോരമ ശേഖരിച്ചത് 2019 ജൂലൈ 21 ↑ മാതൃഭൂമി ദിനപത്രം Archived 2019-07-21 at the Wayback Machine .
ശേഖരിച്ചത് 2019 ജൂലൈ 21 ↑ മാധ്യമം ശേഖരിച്ചത് 2019 ജൂലൈ 21 ↑ ഏഷ്യാനെറ്റ് ന്യൂസ് ശേഖരിച്ചത് 2019 ജൂലൈ 21 ↑ ദേശാഭിമാനി ശേഖരിച്ചത് 2019 ജൂലൈ 21
അഴഗർ സ്വാമിയിൻ കുതിരൈ ഇംഗ്ലീഷ് വിലാസം https://ml.wikipedia.org/wiki/Azhagar_samiyin_Kudhirai
2011-ൽ പുറത്തിറങ്ങിയ ഒരു തമിഴ് ചലച്ചിത്രമാണ് അഴഗർ സ്വാമിയിൻ കുതിരൈ ( തമിഴ് : அழகர்சாமியின் குதிரை ).
ഭാസ്കർ ശക്തിയുടെ ഇതേ പേരിലുള്ള കഥയെ അടിസ്ഥാനമാക്കി സുശീന്ദ്രൻ സംവിധാനം ചെയ്ത ഈ ചിത്രം 2011-ലെ മികച്ച ജനപ്രിയ ചിത്രത്തിനുള്ള ദേശീയപുരസ്കാരം നേടി.
നർമ്മത്തിലാണ് ചിത്രം ഒരുക്കിയിരിക്കുന്നത്.
മല്ലയപുരം ഗ്രാമത്തിൽ മഴ പെയ്തിട്ട് മൂന്നു വർഷമായി.
ജനങ്ങളാകെ വലഞ്ഞിരിക്കുകയാണ്.
പൂജാരിയുടെ നിർദ്ദേശ പ്രകാരം അഴഗർ സ്വാമിയുടെ മുടങ്ങിക്കിടക്കുന്ന ഉത്സവം നടത്താൻ ഗ്രാമവാസികൾ തീരുമാനിക്കുന്നു, ആചാരപ്രകാരം അഴഗർസ്വാമിയുടെ വിഗ്രഹം നദിയിലേക്ക് കൊണ്ടുപോകേണ്ടത് ഒരു മരക്കുതിരയുടെ പുറത്താണ്.
ബുദ്ധിമുട്ടി പണം പിരിച്ച് ഗ്രാമാതിർത്തിയിലേക്കുള്ള കോവിലിൽ എത്തുന്ന ഗ്രാമവാസികൾ ഞെട്ടലുണ്ടാക്കുന്ന ആ വസ്തുത തിരിച്ചറിയുന്നു .
തടിയിൽ തീർത്ത കുതിര ഉത്സവത്തിനിടയിൽ അപ്രത്യക്ഷമാകുന്നു.
അണിയറപ്രവർത്തകർ സംവിധാനം, തിരക്കഥ - സുശീന്ദ്രൻ ഛായാഗ്രഹണം - തേനി ഈശ്വർ സംഗീതം - ഇളയരാജ വിതരണം - ക്ലൗഡ് നയൻ മൂവീസ് അഭിനേതാക്കൾ അപ്പുക്കുട്ടി ശരണ്യ മോഹൻ അവാർഡുകൾ ജനപ്രീതി നേടിയ ചലച്ചിത്രത്തിനുള്ള ദേശീയപുരസ്കാരം(2011) മികച്ച സഹനടനുള്ള ദേശീയപുരസ്കാരം(2011) - അപ്പുക്കുട്ടിക്ക് പ്രദർശിപ്പിക്കപ്പെട്ട ഫെസ്റ്റിവലുകൾ ടൊറന്റോ ഫെസ്റ്റിവൽ(2011) അവലംബം
അഴിമതി അഴിമതിക്കെതിരായ ഐക്യരാഷ്ട്ര കൺവെൻഷൻ
പൊതുസമ്പത്തിന്റെയോ പൊതുജനാധികാരത്തിന്റെയോ ചൂഷ​ണമോ ദുരുപയോഗമോ ആണ് അഴിമതി.
അഴിമതിക്കടിമപ്പെടുമ്പോൾ ഒരു സമൂഹത്തിന് ധാർമികതയും നൈതികതയും നഷ്ടപ്പെടുന്നു.
ഭയമോ നിയമവ്യവസ്തയോട് ബഹുമാനമോ ഇല്ലാത്ത സമൂഹമായി അവർ പരിണമിക്കുന്നു.
കൈക്കൂലി , സ്വജനപക്ഷപാതം , പൊതുസ്വത്തപഹരിക്കൽ ,സ്വന്തം കാര്യലാഭത്തിനായി നിയമവ്യനസ്ഥയേയോ ഭരണക്രമത്തേയോ സ്വാധീനിക്കൽ,എന്നിങ്ങനെ വിവിധ രീതിയിലുളള അഴിമതികൾ ഉണ്ട്.
ലോകബാങ്കിന്റെ കണക്കുകൾ
ലോകബാങ്കിന്റെ കണക്കുകൾ പ്രകാരം പ്രതിവർഷം 1.6 ട്രില്യൺ ഡോളർ ലോകത്താകമാനം അഴിമതിയിലുടെ നഷ്ടപ്പെടുന്നു .
വർഗ്ഗീയതയും ഭീകരവാദവും പോലെ അഴിമതി ഏറ്റവുമധികം ബാധിക്കുന്നതും സമുഹത്തിലെ ദരിദ്രവിഭാഗത്തെയാണ്.
സമുഹത്തിൽ സ്വാധീനശക്തിയുളളവർ അഴിമതിയിലൂടെ നേട്ടം കൊയ്യുമ്പോൾ അവശ വിഭാഗം അവസരങ്ങളും അവകാശങ്ങളും നഷ്ടപ്പെട്ട് കൂടുതൽ അശക്തരാകുന്നു.
അഴികളില്ലാത്ത ആകാശം ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
പ്രമുഖ സ്വാതന്ത്ര്യസമര സേനാനി അബ്ദുറഹ്മാനെ കുറിച്ച് സാഹിത്യകാരൻ എൻ.പി. മുഹമ്മദ് രചിച്ച മുഹമ്മദ് അബ്ദുറഹ്മാൻ:ഒരു നോവൽ എന്ന ഗ്രന്ഥത്തിലെ അവസാന അദ്ധ്യായമാണ് അഴികളില്ലാത്ത ആകാശം .
കേരള സർക്കാർ വിദ്യാഭ്യാസവകുപ്പ് ഒൻപതാം ക്ലാസ്സിലേക്കായി പുറത്തിറക്കിയ കേരളപാഠാവലി മലയാളം പാഠപുസ്തകത്തിലെ അഞ്ചാം അദ്ധ്യായത്തിൽ മൂന്നാം ഭാഗമായി പഠിക്കാന്നുള്ളതാണ് "അഴികളില്ലാത്ത ആകാശം".
ജീവചരിത്ര നോവൽ എന്നിത് അറിയപ്പെടുന്നു.
അഴിമതി നിരോധന നിയമം, 1988
അഴിമതി നിരോധന നിയമം, 1988 (1988 ലെ നമ്പർ 49) ഇന്ത്യയിലെ സർക്കാർ ഏജൻസികളിലും, വകുപ്പുകളിലും, പൊതുമേഖലാ സ്ഥാപനങ്ങളിലും അഴിമതിയെ ചെറുക്കുന്നതിനായി രൂപീകരിച്ച ഇന്ത്യൻ പാർലമെന്റിന്റെ ഒരു നിയമമാണ് .
31 വിഭാഗങ്ങളിലായി 5 അധ്യായങ്ങൾ അടങ്ങുന്നതാണ് ഈ നിയമം.
അധ്യായം I: പ്രാഥമികം
ഈ അധ്യായത്തിൽ ശീർഷകം, പ്രദേശിക വ്യാപ്തി, അടിസ്ഥാന നിർവചനങ്ങൾ മുതലായവ വിവരിക്കുന്ന ഭാഗങ്ങൾ അടങ്ങിയിരിക്കുന്നു.
പ്രധാന നിർവചനങ്ങളിൽ രണ്ടെണ്ണം "പൊതുസേവകൻ", "അനാവശ്യ നേട്ടം (അർഹിക്കാത്ത നേട്ടം)" എന്നിവയാണ്.
താഴെ ചില വിഭാഗങ്ങൾ: അധ്യായം II: പ്രത്യേക ജഡ്ജിമാരുടെ നിയമനം
പ്രത്യേക ജഡ്ജിമാരെ നിയമിക്കാനുള്ള അധികാരം: താഴെ പറയുന്ന കുറ്റകൃത്യങ്ങൾ വിചാരണ ചെയ്യുന്നതിനായി ഔദ്യോഗിക ഗസറ്റിൽ ഒരു വിജ്ഞാപനം ഇറക്കി പ്രത്യേക ജഡ്ജിമാരെ നിയമിക്കാൻ കേന്ദ്ര-സംസ്ഥാന സർക്കാരുകൾക്ക് അധികാരമുണ്ട്: ഈ നിയമപ്രകാരം ശിക്ഷാർഹമായ ഏത് കുറ്റവും നിയമത്തിന് കീഴിൽ വ്യക്തമാക്കിയ ഏതെങ്കിലും കുറ്റകൃത്യങ്ങൾ ചെയ്യാനുള്ള ഏതെങ്കിലും ഗൂഢാലോചന അല്ലെങ്കിൽ ചെയ്യാനുള്ള ശ്രമങ്ങൾ അല്ലെങ്കിൽ ഏതെങ്കിലും പ്രേരണ എന്നിവ വിചാരണ ചെയ്യാൻ സ്പെഷ്യൽ കോടതികളെ ചുമതലപ്പെടുത്തിയിട്ടുണ്ട്.
1973ലെ ക്രിമിനൽ നടപടിച്ചട്ട പ്രകാരം സെഷൻ ജഡ്ജിയോ അഡീഷണൽ സെഷൻ ജഡ്ജിയോ അസിസ്റ്റന്റ് സെഷൻ ജഡ്ജിയോ ആയിരിക്കണം എന്നതാണ് പ്രത്യേക ജഡ്ജിയുടെ യോഗ്യത.
സെക്ഷൻ 4: പ്രത്യേക ജഡ്ജിമാർ വിചാരണ ചെയ്യാവുന്ന കേസുകൾ
ഈ നിയമപ്രകാരം ശിക്ഷാർഹമായ കുറ്റങ്ങൾ പ്രത്യേക ജഡ്ജിമാർക്ക് മാത്രമേ വിചാരണ ചെയ്യാൻ കഴിയൂ.
ഏതെങ്കിലും കേസ് വിചാരണ ചെയ്യുമ്പോൾ, ഈ നിയമപ്രകാരം ശിക്ഷാർഹമായ കുറ്റമല്ലാതെ മറ്റേത് കുറ്റവും വിചാരണ ചെയ്യാൻ പ്രത്യേക ജഡ്ജിക്ക് അധികാരമുണ്ട്, അതേ വിചാരണയിൽ തന്നെ പ്രതിക്കെതിരെ കുറ്റം ചുമത്താവുന്നതാണ്.
പ്രത്യേക ജഡ്ജി എല്ലാ ദിവസവും വിചാരണ നടത്തണമെന്നാണ് ശുപാർശ.
സെക്ഷൻ 5: പ്രത്യേക ജഡ്ജിയുടെ നടപടിക്രമങ്ങളും അധികാരങ്ങളും
കുറ്റാരോപിതനെ വിചാരണയ്‌ക്കായി നിയോഗിക്കാതെ തന്നെ അയാൾക്ക് കുറ്റകൃത്യങ്ങൾ ബോധ്യപ്പെട്ടേക്കാം.
കുറ്റാരോപിതരായ വ്യക്തികളെ വിചാരണ ചെയ്യുമ്പോൾ, Cr.
P.C നിർദ്ദേശിക്കുന്ന നടപടിക്രമങ്ങൾ പാലിക്കേണ്ടതാണ്.
ഒരു വ്യക്തി ചെയ്ത കുറ്റത്തിന്റെ ശിക്ഷയ്ക്കായി ഒരു പ്രത്യേക ജഡ്ജിക്ക് നിയമം അനുശാസിക്കുന്ന ശിക്ഷ വിധിക്കാം.
1944-ലെ ക്രിമിനൽ നിയമ ഭേദഗതി ഓർഡിനൻസ് പ്രകാരം ഒരു ജില്ലാ ജഡ്ജി വിനിയോഗിക്കുന്ന എല്ലാ അധികാരങ്ങളും നടപടിക്രമങ്ങളും നിയമപ്രകാരം ശിക്ഷാർഹമായ ഏതെങ്കിലും കുറ്റം വിചാരണ ചെയ്യുമ്പോൾ ഒരു പ്രത്യേക ജഡ്ജി വിനിയോഗിക്കും.
അധ്യായം III: കുറ്റങ്ങളും പിഴകളും
അഴിമതി തടയൽ നിയമം പൊതുചുമതല നിർവഹിക്കാത്തത് കുറ്റമായി കണക്കാക്കുന്നു.
അതിനാൽ, ധാർമികമായും നിയമപരമായും ഭരണഘടനാപരമായും ചുമതലപ്പെടുത്തിയിട്ടുള്ള പൊതുസേവകർ ചുമതലകൾ നിർവഹിക്കാത്തത് ഒരുതരം അഴിമതിയാണ്.
അധ്യായം IV: അന്വേഷണം
താഴെ പറയുന്ന റാങ്കിൽ കുറയാത്ത ഒരു പോലീസ് ഉദ്യോഗസ്ഥനാണ് അന്വേഷണം നടത്തേണ്ടത്: ഒരു ഡെപ്യൂട്ടി പോലീസ് സൂപ്രണ്ടിന്റെയോ തത്തുല്യ റാങ്കിലുള്ള ഉദ്യോഗസ്ഥന്റെയോ ഈ നിയമപ്രകാരം ശിക്ഷാർഹമായ ഏതെങ്കിലും കുറ്റകൃത്യം മെട്രോപൊളിറ്റൻ മജിസ്‌ട്രേറ്റിന്റെയോ ഫസ്റ്റ് ക്ലാസ് മജിസ്‌ട്രേറ്റിന്റെയോ ഉത്തരവില്ലാതെ അന്വേഷിക്കുകയോ വാറന്റില്ലാതെ അറസ്റ്റ് ചെയ്യുകയോ ചെയ്യാം.
ഡൽഹി സ്‌പെഷ്യൽ പോലീസ് എസ്റ്റാബ്ലിഷ്‌മെന്റിന്റെ (സി.ബി.ഐ.) കാര്യത്തിൽ, ഒരു പോലീസ് ഇൻസ്പെക്ടർ .
മെട്രോപൊളിറ്റൻ പ്രദേശങ്ങളിൽ, ഒരു അസിസ്റ്റന്റ് പോലീസ് കമ്മീഷണർ
ഇൻസ്‌പെക്ടർ ഓഫ് പോലീസ് റാങ്കിൽ കുറയാത്ത ഒരു പോലീസ് ഉദ്യോഗസ്ഥന് പൊതു അല്ലെങ്കിൽ പ്രത്യേക ഉത്തരവിലൂടെ സംസ്ഥാന സർക്കാർ അധികാരപ്പെടുത്തിയിട്ടുണ്ടെങ്കിൽ, അയാൾക്ക് മെട്രോപൊളിറ്റൻ മജിസ്‌ട്രേറ്റിന്റെയോ ഫസ്റ്റ് ക്ലാസ് മജിസ്‌ട്രേറ്റിന്റെയോ ഉത്തരവില്ലാതെ അത്തരം കുറ്റകൃത്യങ്ങൾ അന്വേഷിക്കുകയോ അല്ലെങ്കിൽ വാറണ്ട് ഇല്ലാതെ അറസ്റ്റുചെയ്യുകയോ ചെയ്യാം.
മദ്ധ്യപ്രദേശ് ഹൈക്കോടതി ഉത്തരവ് പ്രകാരം, സെക്ഷൻ 13.1.
Eയിൽ പരാമർശിച്ചിരിക്കുന്ന ഒരു കുറ്റകൃത്യം ഒരു പോലീസ് സൂപ്രണ്ടിന്റെ റാങ്കിൽ കുറയാത്ത ഒരു പോലീസ് ഉദ്യോഗസ്ഥന്റെ ഉത്തരവില്ലാതെ അന്വേഷിക്കാൻ പാടില്ല.
അന്വേഷണ ഏജൻസികൾ കേന്ദ്ര സർക്കാരിൻ്റെ അധികാര പരിധിയിൽ വരുന്ന സര്ക്കാര് ഉദ്യോഗസ്ഥരുടെ കേസുകളുടേ അന്വേഷണ ചുമതല സിബിഐക്കാണ്.
സംസ്ഥാന സർക്കാരിൻ്റെ അധികാരപരിധിയിൽ ഉള്ള സര്ക്കാര് ഉദ്യോഗസ്ഥർ പ്രതിയാവുന്ന കേസുകൾ അന്വേഷിക്കുന്നത് അതാത് സംസ്ഥാന വിജിലൻസ് ആൻ്റി കറപ്ഷൻ ബ്യൂറോകൾ ആണ്.
ഭേദഗതി നിയമം, 2018
2013-ൽ അഴിമതി നിരോധന നിയമം ഭേദഗതിക്കായി പാർലമെന്റിൽ അവതരിപ്പിച്ചെങ്കിലും സമവായത്തിലെത്താത്തതിനെത്തുടർന്ന് അത് സ്റ്റാൻഡിംഗ് കമ്മിറ്റിക്കും സെലക്ട് കമ്മിറ്റിക്കും അയച്ചു.
ഇത് ലോ കമ്മീഷനും അവലോകനത്തിനായി അയച്ചു.
2016-ൽ കമ്മിറ്റി റിപ്പോർട്ട് സമർപ്പിച്ചു, പിന്നീട് 2017-ൽ വീണ്ടും പാർലമെന്റിൽ കൊണ്ടുവന്നു.
പാസാക്കിയതിന് ശേഷം അത് അഴിമതി വിരുദ്ധ ഭേദഗതി ആക്ട് -2018 എന്ന് വിളിക്കപ്പെട്ടു.
ഭേദഗതി വരുത്തിയ നിയമത്തിൽ കൈക്കൂലി നൽകുന്നയാളെയും അതിന്റെ പരിധിയിൽ കൊണ്ടുവന്നിട്ടുണ്ട്.
അഴിമതി തടയാനും സത്യസന്ധരായ ജീവനക്കാർക്ക് സംരക്ഷണം നൽകാനും വ്യവസ്ഥയുണ്ട്.
പൊതുപ്രവർത്തകർക്കെതിരെ അഴിമതിക്കേസ് ഫയൽ ചെയ്യുന്നതിന് മുമ്പ് കേന്ദ്രത്തിന്റെ കാര്യത്തിൽ ലോക്പാലിൽ നിന്നും സംസ്ഥാനങ്ങളുടെ കാര്യത്തിൽ ലോകായുക്തയിൽ നിന്നും അനുമതി വാങ്ങേണ്ടിവരും.
കൈക്കൂലി നൽകുന്നയാൾക്ക് കേസ് ബോധിപ്പിക്കാൻ 7 ദിവസത്തെ സമയം നൽകും, അത് 15 ദിവസം വരെ നീട്ടാം.
ഏത് സാഹചര്യത്തിലാണ് കോഴ നൽകിയതെന്നും അന്വേഷണത്തിൽ വ്യക്തമാകും.
പ്രധാന സവിശേഷതകൾ കൈക്കൂലി ഒരു പ്രത്യേകവും നേരിട്ടുള്ളതുമായ കുറ്റകൃത്യമാണ്.
കൈക്കൂലി വാങ്ങുന്നയാൾ 3 മുതൽ 7 വർഷം വരെ തടവും പിഴയും അനുഭവിക്കണം.
കൈക്കൂലി നൽകുന്നവർക്ക് 7 വർഷം വരെ തടവും പിഴയും ലഭിക്കും.
കൈക്കൂലി നൽകാൻ നിർബന്ധിതരായവരെ 7 ദിവസത്തിനകം നിയമ നിർവ്വഹണ ഏജൻസികളെ അറിയിച്ചാൽ അവരെ സംരക്ഷിക്കാനുള്ള വ്യവസ്ഥയുണ്ട്.
ക്രിമിനൽ ദുരാചാരം ഈ ഭേദഗതി യിലൂടെ പുനർനിർവചിക്കപ്പെട്ടിരിക്കുന്നു.
ഇനി 'സ്വത്ത് ദുരുപയോഗം', 'ആനുപാതികമല്ലാത്ത സ്വത്ത്' എന്നിവ മാത്രമേ ഇതിന് കീഴിൽ വരികയുള്ളൂ.
പ്രോസിക്യൂഷനിൽ നിന്ന് വിരമിച്ചവർ ഉൾപ്പെടെയുള്ള സർക്കാർ ഉദ്യോഗസ്ഥർക്ക് ഒരു ' പരിരക്ഷ' നിർദ്ദേശിക്കുന്നു.
സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ പോലുള്ള അന്വേഷണ ഏജൻസികൾ അവർക്കെതിരെ അന്വേഷിക്കുന്നതിന് മുമ്പ് ഒരു യോഗ്യതയുള്ള അധികാരിയിൽ നിന്ന് മുൻകൂർ അനുമതി വാങ്ങുന്നത് നിർബന്ധമാക്കി, എന്നിരുന്നാലും, തനിക്കോ മറ്റേതെങ്കിലും വ്യക്തിക്കോ എന്തെങ്കിലും അനാവശ്യ ആനുകൂല്യങ്ങൾ സ്വീകരിക്കുകയോ സ്വീകരിക്കാൻ ശ്രമിക്കുകയോ ചെയ്തതിന്റെ പേരിൽ ഒരു വ്യക്തിയെ  സ്ഥലത്ത് അറസ്റ്റ് ചെയ്യുന്ന കേസുകൾക്ക് അത്തരം അനുമതി ആവശ്യമില്ലെന്നും അത് കൂട്ടിച്ചേർക്കുന്നു.
ഒരു പൊതുപ്രവർത്തകനെതിരേയുള്ള അഴിമതിയുടെ കാര്യത്തിൽ, " അനധികൃത നേട്ടം" എന്ന ഘടകം സ്ഥാപിക്കേണ്ടതുണ്ട്.
കൈക്കൂലി, അഴിമതി എന്നിവയുമായി ബന്ധപ്പെട്ട കേസുകളുടെ വിചാരണ രണ്ടു വർഷത്തിനകം പൂർത്തിയാക്കണം.
കൂടാതെ, ന്യായമായ കാലതാമസത്തിന് ശേഷവും, വിചാരണ നാല് വർഷത്തിൽ കൂടരുത്.
കൈക്കൂലി നൽകുന്ന വാണിജ്യ സംഘടനകളെ ശിക്ഷയ്‌ക്കോ പ്രോസിക്യൂഷനോ ബാധ്യസ്ഥരാക്കുന്നത് ഇതിൽ ഉൾപ്പെടുന്നു.
എന്നിരുന്നാലും, ചാരിറ്റബിൾ സ്ഥാപനങ്ങളെ അതിന്റെ പരിധിയിൽ നിന്ന് മാറ്റിനിർത്തിയിരിക്കുന്നു.
അഴിമതി ആരോപണവിധേയനായ ഒരു പൊതുപ്രവർത്തകന്റെ സ്വത്ത് പിടിച്ചെടുക്കുന്നതിനും കണ്ടുകെട്ടുന്നതിനുമുള്ള അധികാരങ്ങളും നടപടിക്രമങ്ങളും ഇത് നൽകുന്നു.
ഉത്തരവാദപ്പെട്ട അന്വേഷണ ഏജൻസികൾ സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ വിജിലൻസ് ആന്റ് ആന്റി കറപ്ഷൻ ബ്യൂറോ അവലംബം
അഴിമതി വിരുദ്ധ ജനാധിപത്യ മുന്നണി എ.സി.ഡി.എഫ് പതാക
കേരളത്തിലെ രാഷ്ട്രീയ നിലപാടുള്ളതും സാമുദായികവുമായ സംഘടനകളുടെ കോർഡിനേഷനാണ് അഴിമതി വിരുദ്ധ ജനാധിപത്യ മുന്നണി അഥവാ എ.സി.ഡി.എഫ് (ACDF - Anti Corruption Democratic Front).
2014 ജൂലൈ 14നാണ് സംഘടന രൂപം കൊണ്ടത്‌.
മുൻ കേരള ചീഫ് വിപ്പും എം.എൽ.എയുമായ പി.സി. ജോർജ്ജ് അടക്കമുള്ളവർ മുൻകൈയ്യെടുത്താണ് ഇത് രൂപീകരിച്ചത്.
പിന്നീട് നിരവധി ചെറുതും വലുതുമായ പിന്നോക്ക - സാമുദായിക സംഘടനകൾ ഇതിന്റെ ഭാഗമായി.
നിലവിൽ വി.എസ്.ഡി.പി , ഡി.എച്ച്.ആർ.എം തുടങ്ങി മുപ്പതോളം സംഘടനകൾ ഈ മുന്നണിയുടെ ഭാഗമാണ്.
എസ്.ഡി.പി.ഐ തുടങ്ങിയ രാഷ്ട്രീയ പാർട്ടികളുടെയും പിന്തുണ അഴിമതി വിരുദ്ധ ജനാധിപത്യ മുന്നണിക്കുണ്ട്.
വി.എസ്.ഡി.പി നേതാവായ വിഷ്ണുപുരം ചന്ദ്രശേഖരനാണ് പ്രസിഡന്റ്.
ഡി.എച്ച്.ആർ.എം നേതാവ് സെലീന പ്രക്കാനമാണ് ഓർഗനൈസർ.
ജില്ലാ കമ്മറ്റികളും കീഴ്ഘടകങ്ങളുമായി പല ജില്ലകളിലും സജീവമാണ് എ.സി.ഡി.എഫ്.
പ്രവർത്തനത്തിന്റെ ഭാഗമായി ജനവിരുദ്ധ പ്രവർത്തനങ്ങൾ നടത്തുന്നവരെ കുറിച്ചു വിവരശേഖരണം നടത്താൻ പീപ്പിൾസ് ഇൻവസ്റ്റിഗേഷൻ സെല്ലും സർക്കാർ ഓഫീസുകളിലും പൊതുപണം ചിലവിടുന്ന ഇടങ്ങളും കേന്ദ്രീകരിച്ച് വിജിലൻസ് സെല്ലുകളും രൂപീകരിക്കുക തുടങ്ങിയ പ്രവർത്തനങ്ങളും നടത്തുമെന്ന് സംഘടന ഭാരവാഹികൾ പ്രസ്താവിക്കുകയുണ്ടായി അരുവിക്കര ഉപതെരെഞ്ഞെടുപ്പിൽ
അരുവിക്കര ഉപതെരെഞ്ഞെടുപ്പിൽ സ്ഥാനാർഥിയെ നിർത്തിയതോടെ അഴിമതി വിരുദ്ധ ജനാധിപത്യ മുന്നണി ശ്രദ്ധയാകർഷിച്ചിട്ടുണ്ട്.
സ്ഥാനാർഥിയെ നിർണയിച്ച രീതിയും ശ്രദ്ധേയമായിരുന്നു.
പൊതു സമ്മതരായ നാല് പേരുടെ പാനൽ തയ്യാറാക്കിയ ശേഷം അരുവിക്കരയിലെ എട്ടു പഞ്ചായത്തുകളിലായി അച്ചടിച്ച ബാലറ്റിൽ അഭിപ്രായ വോട്ടെടുപ്പ് നടന്നു.
കൂടുതൽ വോട്ടു നേടിയ ഗവ:തമിഴ്.
V.H.S.S പ്രിൻസിപ്പാൾ ആയി റിട്ടയേർഡ് ചെയ്ത കെ.ദാസ് ആണ് സ്ഥാനാർഥിയായി തിരെഞ്ഞെടുക്കപ്പെട്ടത്‌ .
അരുവിക്കരയിൽ എ.സി.ഡി.എഫ് ഇരുമുന്നണികൾക്കും ആശങ്ക ഉയർത്തുന്ന രീതിയിൽ പ്രവർത്തനം നടത്തുന്നുണ്ട് പുറം കണ്ണികൾ എ.സി.ഡി.എഫിനെ കുറിച്ച് പി.സി. ജോർജുമായി അഭിമുഖം, മാതൃഭൂമി ന്യൂസ് ചാനൽ Archived 2015-07-03 at the Wayback Machine .
എ.സി.ഡി.എഫ് അരുവിക്കര സ്ഥാനാർഥി കെ.ദാസുമായി മാതൃഭൂമി ന്യൂസ് അഭിമുഖം അവലംബം
↑ ↑ ↑ http://www.doolnews.com/chennithala-on-pc-george654.html ↑ http://www.chandrikadaily.com/contentspage.aspx?id=95351%5Bപ്രവർത്തിക്കാത്ത+കണ്ണി%5D ↑ ↑ http://www.madhyamam.com/news/356609/150603%5Bപ്രവർത്തിക്കാത്ത+കണ്ണി%5D ↑ ↑ https://www.youtube.com/watch?v=LFG3kIV9ocM ↑ http://thejasnews.com/index.jsp?archive=yes Go=Go date=2015-6-21#9586%5Bപ്രവർത്തിക്കാത്ത+കണ്ണി%5D
അഴകുള്ള സെലീന (നോവൽ)
അഴകുള്ള സെലീന , മലയാള സാഹിത്യരംഗത്തെ ജനപ്രിയ നോവലിസ്റ്റായിരുന്ന മുട്ടത്തുവർക്കി രചിച്ച നോവലായിരുന്നു.
കോട്ടയത്തെ സാഹിത്യ പ്രവർത്തക സഹകരണ സംഘമായിരുന്നു നോവലിന്റെ പ്രസാധകർ.
മുട്ടത്തുവർക്കിയുടെ ഈ പ്രശസ്തനോവലിന്റെ ചലച്ചിത്രഭാക്ഷ്യം അതേപേരിൽ 1973 ൽ കെ.എസ്. സേതുമാധവന്റെ സംവിധാനത്തിൽ പുറത്തിറങ്ങിയിരുന്നു.
നോവലിലെ കഥാപാത്രങ്ങളെ സിനിമയിൽ അവതരിപ്പിച്ചത് പ്രശസ്ത അഭിനേതാക്കളായിരുന്ന പ്രേംനസീർ, ജയഭാരതി, കാഞ്ചന എന്നിവരായിരുന്നു.
നോവലിലെ കഥാപാത്രങ്ങൾ കുഞ്ഞച്ചൻ സലീന ലൂസിയാമ്മ ജോണി മേരി അഗസ്തി ഗിരിവർഗ്ഗ പെൺകുട്ടി ചിന്നമ്മ സാജൻ ഡയമണ്ട് മത്തായി അവറാച്ചൻ പാപ്പി അവലംബം
അഴിത്തല ഇംഗ്ലീഷ് വിലാസം https://ml.wikipedia.org/wiki/Azhithala അഴിത്തല അപരനാമം: അഴിത്തല ലുവ പിഴവ് ഘടകം:Location_map-ൽ 522 വരിയിൽ : Unable to find the specified location map definition: " Module:Location map/data/India Neeleswaram " does not exist അഴിത്തല 12°12′37″N 75°07′05″E ﻿ / ﻿ 12.2101614°N 75.118014°E ﻿ / 12.2101614; 75.118014 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് ഭരണസ്ഥാപനം(ങ്ങൾ) നീലേശ്വരം നഗരസഭ ' ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മീ കോഡുകൾ • തപാൽ • ടെലിഫോൺ 671314 ++467 സമയമേഖല UTC +5:30 പ്രധാന ആകർഷണങ്ങൾ കടൽത്തീരം, അഴിമുഖം
കേരളത്തിലെ കാസർഗോഡ് ജില്ലയിലെ നീലേശ്വരം നഗരസഭയിലെ ഒരു കടലോര ഗ്രാമമാണ് അഴിത്തല .
നീലേശ്വരം പുഴയുടെ അഴിമുഖത്തിന് വടക്കാണ് ഈ പ്രദേശം.
മത്സ്യത്തൊഴിലാളികളാണ് അഴിത്തലയിലെ താമസക്കാരിലധികവും.
അവരുടെ ദീർഘകാല ആവശ്യപ്രകാരം ഈ അഴിമുഖത്ത് 30 കോടി രൂപ വകയിരുത്തി ഒരു പുലിമുട്ട് നിർമ്മാണം നടക്കുന്നുണ്ട്.
സഫ്ദർ ഹാശ്മി അഴിത്തല എന്ന പേരിൽ ഒരു വള്ളംകളി ടീം ഇവിടെയുണ്ടു്.
മഞ്ചനാത്തി, കടപ്ലാവ്, കാക്കപ്പഴം എന്നീ പോരിലൊക്കെ അറിയപ്പെടുന്ന നോനി ഇവിടെ കൃഷി ചെയ്യാറുണ്ടു്.
അഴിത്തല അഴിമുഖം അവലംബം
അബ്ദുൽ ഹഖ് അൻസാരി ഇംഗ്ലീഷ് വിലാസം https://ml.wikipedia.org/wiki/Abdul_Haq_Ansari ഇംഗ്ലീഷ് വിലാസം https://ml.wikipedia.org/wiki/Abdul_Haq_Ansari
ഇന്ത്യയിലെ പ്രമുഖ ഇസ്‌ലാമിക പണ്ഡിതനും , ഗ്രന്ഥകാരനുമായിരുന്നു അബ്ദുൽ ഹഖ് അൻസാരി (1931-2012).
2003 - 2007 കാലയളവിൽ ഇന്ത്യൻ ജമാഅത്തെ ഇസ്‌ലാമി അമീർ ആയിരുന്നു.
1931 സെപ്തംബർ 1-ന് ഉത്തർപ്രദേശിലെ പറ്റ്‌നയിൽ ജനിച്ചു.
അലീമുദ്ദീൻ അൻസാരിയാണ് പിതാവ്.
മാതാവ് റദിയ്യഖാത്തൂൻ.
റാംപൂരിലെ ഥാനവി ദർസ്ഗാഹ്, ആലിഗഡ് സർവകലാശാല, അമേരിക്കയിലെ ഹാർവാർഡ് സർവകലാശാല എന്നിവിടങ്ങളിൽനിന്ന് പഠനം പൂർത്തിയാക്കി.
സൗദി അറേബ്യയിലെ ഇമാം മുഹമ്മദുബ്‌നു സുഊദ് ഇസ്‌ലാമിക് യൂണിവേഴ്‌സിറ്റിയിൽ ദീർഘകാലം പ്രൊഫസറായി ജോലി ചെയ്തു.
2012 ഒക്ടോബർ 3 ന് അന്തരിച്ചു.
പ്രാഥമിക വിദ്യാഭ്യാസത്തിന് ശേഷം 1950 ൽ റാംപൂരിലെ ഥാനവി ദർസ് ഗാഹിൽ ചേർന്നു.
1953 ൽ അറബി ഇസ്‌ലാമിക വിഷയത്തിൽ ആലി ബിരുദമെടുത്തു.
1955 ൽ അലിഗഢ് സർവകലാശാലയിൽ ചേർന്ന് തത്ത്വശാസ്ത്രത്തിൽ ബിരുദാനന്തരബിരുദവും 1962 ൽ ഡോക്ടറേറ്റും നേടി.
1970 മുതൽ 72 വരെ അമേരിക്കയിലെ ഹാർവാഡ് സർവകലാശാലയിൽ വെച്ച് തിയോളജിക്കൽ സ്റ്റഡീസിൽ ബിരുദം നേടി.
പിന്നീട് സഊദി അറേബ്യയിലെ ഇമാം മുഹമ്മദ് ബ്‌നു സഊദ് ഇസ്‌ലാമിക് യൂണിവേഴ്‌സിറ്റിയിൽ പ്രൊഫസറായി ദീർഘകാലം ജോലി ചെയ്തു.
അലീഗഢിലെ സെന്റർ ഫോർ റിലീജ്യസ് സ്റ്റജീസ് ആന്റ് റിസർച്ച് ഡയറക്ടറായിരുന്നു.
അറബി , ഇംഗ്ലീഷ് , ഉർദു ഭാഷകളിൽ എഴുതുകയും പ്രസംഗിക്കുകയും ചെയ്യും.
പാർസി, ഹിന്ദി, ഫ്രഞ്ച്, ജർമൻ ഭാഷകളും വശമാണ്.
അമേരിക്ക , പാകിസ്താൻ , ഇന്ത്യ , യൂറോപ്യൻ രാജ്യങ്ങൾ എന്നിവിടങ്ങളിൽ നിന്നിറങ്ങുന്ന അക്കാദമിക് ജേർണലുകളിൽ ലേഖനങ്ങൾ എഴുതാറുണ്ട്.
ഖൗമി യക് ജീഹതി ഓർ ഇസ്‌ലാം (ഉർദു), മഖ്‌സൂദെ സിന്ദഗി കാ ഇസ്‌ലാമീ തസ്വ്വുർ (ഉർദു), സൂഫിസം ആന്റ് ശരീഅത്ത് (ഇംഗ്ലീഷ്), ഇന്റട്രൊഡക്ഷൻ ടുദി എക്‌സിജീസ് ഓഫ് ഖുർആൻ(ഇംഗ്ലീഷ്), മആലിമുത്തസവ്വുഫിൽ ഇസ്‌ലാമി ഫീ ഫിഖ്ഹി ഇബ്‌നി തൈമിയ്യ (അറബി) എന്നിവയാണ് പ്രസിദ്ധ കൃതികൾ.
ഇബ്‌നു തൈമിയ്യ എക്‌സ്പിരട് ഇസ്‌ലാം, കമ്യൂണിറ്റി ഇൻ ദ ക്രീസ് ഓഫ് അത്ത്വഹാവി, ഇബ്‌നു തൈമിയ്യയുടെ രിസാലതുൽ ഉബൂദിയ്യ എന്നിവ ഇംഗ്ലീഷ് വിവർത്തനങ്ങളാണ്.
2012 ഒക്ടോബർ 3 ന് അലീഗഢിൽ വെച്ച് അന്തരിച്ചു.
അബ്ദുൽ ഹമീദ് II ഇംഗ്ലീഷ് വിലാസം https://ml.wikipedia.org/wiki/Abdul_Hameed_II യുവായ അബ്ദുൽ ഹമീദ് II
തുർക്കിയിലെ 34-ആമത്തെ ഒട്ടോമൻ സുൽത്താനായിരുന്നു ‍അബ്ദുൽ ഹമീദ് II .
ഒട്ടോമൻ സുൽത്താൻ അബ്ദുൽ മജീദ് I-ന്റെ (1823-61) അഞ്ചാമത്തെ പുത്രനായി 1842 സെപ്റ്റംബർ 21-ന് ഇസ്താംബൂളിൽ ജനിച്ചു.
മിഥാത്പാഷയുടെ നേതൃത്വത്തിൽ യുവതുർക്കികൾ സുൽത്താനായ മുറാദ് V-നെ പുറത്താക്കിയതിനെത്തുടർന്ന് 1876 സെപ്റ്റംബർ 1-ന് അബ്ദുൽ ഹമീദ് II സുൽത്താനായി അഭിഷിക്തനായി.
ഉടനെതന്നെ ആദ്യത്തെ ഒട്ടോമൻ ഭരണഘടന 1876 ഡിസംബർ 23-ന് പ്രഖ്യാപിച്ചു.
ഇതനുസരിച്ച് ദ്വിമണ്ഡല നിയമസഭ തുർക്കിക്കുണ്ടായി.
ആദ്യത്തെ നിയമസഭ 1877 മാർച്ച് 17-ന് അഹമ്മദ് വെഫീക്ക് പാഷായുടെ അധ്യക്ഷതയിൽ വിളിച്ചുകൂട്ടി.
അബ്ദുൽ ഹമീദിന്റെ ഭരണകാലത്ത് തുർക്കിക്ക് രണ്ടു യുദ്ധങ്ങൾ നേരിടേണ്ടിവന്നു.
ആദ്യത്തെ യുദ്ധം റഷ്യയുമായും (1877-78) രണ്ടാമത്തേത് ഗ്രീസുമായും (1897 ഏപ്രിൽ 18 മുതൽ ജൂൺ 5 വരെ) ആയിരുന്നു.
ഈ യുദ്ധങ്ങൾ മൂലം തുർക്കിക്ക് വമ്പിച്ച നാശനഷ്ടങ്ങളുണ്ടായി.
ഇതിനെ തുടർന്ന് നാട്ടിൽ ഉടനീളം കലാപങ്ങൾ പൊട്ടിപ്പുറപ്പെട്ടു.
ഈ അവസരം ഉപയോഗിച്ച് യുവതുർക്കികളും വിപ്ലവം അഴിച്ചുവിട്ടു.
തത്ഫലമായി 1909 ഏപ്രിൽ 24-ന് പുതിയൊരു ഭരണഘടന നിലവിൽവന്നു.
നാഷനൽ അസംബ്ലി തീരുമാനപ്രകാരം അബ്ദുൽ ഹമീദ് II സ്ഥാനത്യാഗം ചെയ്തു.
സുൽത്താനെ സലോണിക്കയിലേക്കു നാടുകടത്തി.
1912-ൽ ബാൾക്കൻ യുദ്ധം പൊട്ടിപ്പുറപ്പെട്ടപ്പോൾ ഇദ്ദേഹം ബോസ്പറസിലെ ബെയ്ലർബേ യിലേക്കു തിരിച്ചു.
അവിടെവച്ച് 1918 ഫെബ്രുവരി 10-ന് 75-ആമത്തെ വയസ്സിൽ അന്തരിച്ചു.
ഇതുകൂടികാണുക ഒട്ടോമൻ സാമ്രാജ്യം അവലംബം http://www.bookrags.com/biography/abdul-hamid-ii/ http://www.britannica.com/EBchecked/topic/931/Abdulhamid-II http://www.theottomans.org/english/family/abdulhamid2.asp Images for Abdul Hamid II കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ദുൽ ഹമീദ് കക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ദുൽ ഹമീദ് പി. ഇംഗ്ലീഷ് വിലാസം https://ml.wikipedia.org/wiki/P.
_Abdul_Hameed
മുസ്‌ലിംലീഗ്  നേതാവും വള്ളിക്കുന്ന് നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് അബ്ദുൽ ഹമീദ് മാസ്റ്റർ എന്ന പി.അബ്ദുൽ ഹമീദ് .
പുളിയകത്തു കുഞ്ഞാലു മാസ്റ്റർ, പാത്തുമ്മ ദമ്പതികളുടെ മകനായി 1947 മേയ് 15ന് പെരിന്തൽമണ്ണയ്ക്ക് സമീപമുള്ള പട്ടിക്കാട് എന്ന സ്ഥലത്ത് ജനിച്ചു.
1960 മുതൽ രാഷ്ട്രീയത്തിൽ സജീവമായി.
അബ്ദുൽ ഹഖ്
പ്രശസ്തനായ ഒരു ഉർദുഗദ്യകാരനായിരുന്നു അബ്ദുൽ ഹഖ് .
1910-ൽ അലഹാബാദിൽ ജനിച്ചു .
അലഹബാദ് , ഡൽഹി , ലക്നൌ എന്നീ സർവകലാശാലകളിൽ പഠിച്ച ഇദ്ദേഹം, ഉർദുവിൽ എം.എ. ബിരുദവും, ഭാഷാശാസ്ത്രത്തിൽ ഡോക്ടറേറ്റും നേടി.
പിൽക്കാലത്ത് ഇദ്ദേഹം പാകിസ്താൻ പൌരത്വം സ്വീകരിച്ച് കറാച്ചിയിൽ താമസമാക്കി.
ഗവേഷകൻ എന്ന നിലയിൽ അബ്ദുൽ ഹഖിന്റെ സംഭാവനകൾ വിലപ്പെട്ടതാണ്.
ദക്ഖിനി ഉർദു എന്ന പ്രാദേശിക ഭാഷാരൂപത്തെപ്പറ്റി വിശദാധ്യയനം നടത്തുകയും അതിന്റെ ഉദ്ഭവം, വളർച്ച, വികാസം, ഇതര ഭാഷകളോടുള്ള സാദൃശ്യം എന്നിവയെക്കുറിച്ച് അര ഡസനോളം ഗ്രന്ഥങ്ങൾ രചിക്കുകയും ചെയ്തു.
ഡൽഹിയിലെ ടക്സാലീ സബാൻ എന്ന ദേശ്യഭാഷയെ ആധാരമാക്കി ഇദ്ദേഹം നടത്തിയ പഠനം ആ ഭാഷയെ സംബന്ധിക്കുന്ന പല നൂതന വസ്തുതകളും വെളിച്ചത്തു കൊണ്ടുവരാൻ സഹായകമായി.
ഇദ്ദേഹത്തിന്റെ റിസാല ഉർദു എന്ന ഗവേഷണഗ്രന്ഥം ഭാഷാശാസ്ത്രവിദ്യാർഥികൾക്ക് അനുപേക്ഷണീയമായ ഒരു ആധാര ഗ്രന്ഥമായിത്തീർന്നിട്ടുണ്ട്.
സാഹിത്യ വിമർശകൻ, പ്രബന്ധകാരൻ എന്നീ നിലകളിലും ഹഖ് പ്രസിദ്ധനാണ്.
പാശ്ചാത്യ സാഹിത്യ നിരൂപണരീതികൾ ഉർദുവിൽ വളർത്തിയെടുക്കാൻ ശ്രമിച്ച അപൂർവം ഉത്തിഷ്ഠമതികളിൽ ഒരാളാണ് ഇദ്ദേഹം.
ഇദ്ദേഹത്തിന്റെ പ്രധാനസാഹിത്യ പ്രബന്ധങ്ങൾ ചന്ദ്തങ്കീദാതേ എന്ന ഗ്രന്ഥത്തിൽ സമാഹരിച്ചിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ദുൽ ഹഖ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ദുൽ ഹമീദ് ഇംഗ്ലീഷ് വിലാസം https://ml.wikipedia.org/wiki/Abdul_Hamid
ബംഗ്ലാദേശിന്റെ ഇരുപതാമത്തെയും ഇരുപത്തൊന്നാമത്തെയും  പ്രസിഡന്റായിരുന്നു അബ്ദുൽ ഹമീദ് (ജനനം : 1 ജനുവരി 1944).
2013 ഏപ്രിൽ 24 മുതൽ 2023 ഏപ്രിൽ 23 വരെ രണ്ടു വട്ടം ചുമതല വഹിച്ചു.
ബംഗ്ലാദേശിന്റെ ചരിത്രത്തിൽ ഏറ്റവും കൂടുതൽ കാലം പ്രസിഡന്റായിരുന്ന വ്യക്തിയാണദ്ദേഹം .
അവാമി ലീഗ് പാർട്ടി 2013-ൽ  ഐകകണ്ഠ്യേയേനയാണ് ഹമീദിനെ പ്രസിഡൻറ് സ്ഥാനത്തേക്ക്  നിർദ്ദേശിച്ചത്.
രണ്ടുവട്ടം പാർലമെൻറ്  സ്പീക്കർ പദവി അലങ്കരിച്ചിട്ടുള്ള അബ്ദുൽ ഹമീദ് 1986 മുതൽ ഏഴുതവണ പാർലമെൻറിലേക്ക് തിരഞ്ഞെടുക്കപ്പെട്ടിട്ടുണ്ട്.
ബംഗ്ലാദേശിലെ കമാൽപൂർ ഗ്രാമത്തിൽ മുഹമമ്മദ് തായേബുദീന്റെയും തൊമീസാ ഖാതൂനിന്റെയും മകനായി ജനിച്ചു.
അഭിഭാഷകനായി നിരവധി വർഷങ്ങൾ പ്രാക്ടീസ് ചെയ്തു.
വിദ്യാർത്ഥിയായിരിക്കുമ്പോൾ തന്നെ രാഷ്ട്രീയ പ്രവർത്തകനായി.1996 ൽ ഡെപ്യൂട്ടി സ്പീക്കറായും 2001 ൽ പ്രതിപക്ഷ നേതാവായും പ്രവർത്തിച്ചിട്ടുണ്ട്.
2009 ൽ ദേശീയ അസംബ്ലിയുടെ സ്പീക്കറായി.
പ്രസിഡൻറ്
2013 മാർച്ച് 20ന് പ്രസിഡൻറ് സില്ലുർ റഹ്മാൻ അന്തരിച്ചതോടെയാണ്  ഹമീദിനെ പ്രസിഡൻറ് സ്ഥാനത്തേക്ക്  നിർദ്ദേശിച്ചത്.
2013 ഏപ്രിൽ 24ന് ചുമതലയേറ്റു.
വീണ്ടും തെരഞ്ഞെടുക്കപ്പെട്ട അദ്ദേഹം 2018  ഏപ്രിൽ 24ന് രണ്ടാം തവണയും  പ്രസിഡൻറായി ചുമതലയേറ്റു.
2023 ഏപ്രിൽ 23ന് കാലാവധി അവസാനിച്ചു.
ബംഗ്ലാദേശ് ഭരണഘടന പ്രകാരം ഒരാൾക്ക് രണ്ടുവട്ടം മാത്രമേ പ്രസിഡൻറ് സ്ഥാനത്ത് തുടരുവാൻ കഴിയൂ.
പിൻഗാമിയായ മുഹമ്മദ് ഷഹാബുദ്ദീൻ ചുപ്പ പിറ്റേന്ന് ചുമതലയേറ്റു.
പുരസ്കാരങ്ങൾ 1971 ലെ ബംഗ്ലാദേശ് വിമോചന സമരത്തിനു നൽകിയ സംഭാവനകൾക്കായി സ്വാതന്ത്ര്യ ദിന പുരസ്‌കാരം(2013) അവലംബം ↑ ↑ The tenure of incumbent Hamid, the longest-serving president of Bangladesh, will end on April 23, and according to the Constitution, he cannot hold a third term.
--  PTI/ Hindustan Times - , Feb 14, 2023 ↑ ↑ ↑ Bangladesh Prime Minister Sheikh Hasina, cabinet members, and hundreds of distinguished guests attended the oath-taking ceremony of Mohammed Shahabuddin.
Shahabuddin replaced Md Abdul Hamid, whose tenure as Bangladesh's President ended on Sunday.
- ANI , Apr 24, 2023 പുറം കണ്ണികൾ Parliament of Bangladesh Archived 2016-05-17 at the Wayback Machine .
അബ്ദുൽ ഹകീം സിയാൽകോട്ടി
മുഗൾ ചക്രവർത്തി അക്ബറിന്റെ കാലത്ത് ജനിച്ച ഒരു ഇസ്‌ലാമിക പണ്ഡിതനായിരുന്നു അബ്ദുൽ ഹകീം സിയാൽകോട്ടി (ملا عبدالحکیم سیالکوٹی )
(1560–1657) .
സിയാൽകോട്ടിൽ 1560-ൽ ശൈഖ് ശംസുദ്ദീന്റെ മകനായാണ് അബ്ദുൽ ഹകീം ജനിക്കുന്നത്.
ഖുർആൻ പണ്ഡിതൻ, തത്വചിന്തകൻ എന്നീ നിലകളിൽ അദ്ദേഹം അറിയപ്പെട്ടു വന്നു.
ഫാസിൽ സിയാൽകോട്ടി, ഫാസിൽ ലാഹോരി എന്നീ വിശേഷണങ്ങൾ അബ്ദുൽ ഹകീമിന്റെതായി കാണപ്പെടുന്നു.
അദ്ദേഹത്തിന്റെ ഗ്രന്ഥങ്ങൾ വിവിധ സർവ്വകലാശാലകളിൽ പഠിപ്പിക്കപ്പെടുന്നുണ്ട്.
പേർഷ്യൻ തത്വചിന്തകനായ മുല്ല സാദ്രയെ ഇന്ത്യയിൽ പരിചയപ്പെടുത്തുന്നത് ഇദ്ദേഹമാണ്.
1657-ലെ സഫർ മാസം 24-ന് അബ്ദുൽ ഹകീം സിയാൽകോട്ടി അന്തരിച്ചു.
അബ്ദുൽ ഹമീദ് I ഇംഗ്ലീഷ് വിലാസം https://ml.wikipedia.org/wiki/Abdul_Hamid_I അബ്ദുൽ ഹമീദ് രാജകീയ വേഷത്തിൽ
തുർക്കിയിലെ 27-ആമത്തെ ഒട്ടോമൻ സുൽത്താനായിരുന്നു ‍ അബ്ദുൽ ഹമീദ് I ( തുർക്കി : )عبد الحميد اول മാർച്ച് 20-ന് ജനിച്ചു.
തുർക്കി സുൽത്താനായിരുന്ന മുസ്തഫ III-ആമനെ പിന്തുടർന്ന് 1774 ജനുവരി 21-ന് സുൽത്താനായി.
ഈ ഘട്ടത്തിൽ തുർക്കി റഷ്യയുമായി യുദ്ധത്തിലേർപ്പെട്ടിരിക്കയായിരുന്നു.
പുതിയ സുൽത്താൻ 1774 ജൂലൈ .
21-ന് കുച്ചുക്ക്-കൈനർജി സന്ധിയോടെ യുദ്ധം അവസാനിപ്പിച്ചു.
സന്ധിപ്രകാരം ക്രിമിയ സ്വതന്ത്ര സ്റ്റേറ്റ് ആയിത്തീരുമെന്നും വ്യവസ്ഥ ചെയ്തിരുന്നു.
അസോവ് കടൽത്തീരത്തെ കോട്ടകൊത്തളങ്ങൾ റഷ്യയ്ക്ക് ലഭിച്ചു.
ഇതുമൂലം തുർക്കിയിലെ ഓർത്തഡോക്സ് ക്രിസ്ത്യാനികളുടെ സംരക്ഷണാധികാരം റഷ്യയ്ക്ക് കിട്ടി.
ഇതേവർഷത്തിൽ പേർഷ്യാക്കാർ കുർദിസ്താൻ ആക്രമിച്ചത് തുർക്കി - പേർഷ്യ യുദ്ധത്തിനു വഴിതെളിച്ചു.
പക്ഷേ, ഈ യുദ്ധഫലമായി തുർക്കിയുടെ ആധിപത്യത്തിൻകീഴിലായിരുന്ന ഇറാക്കിലെ ചില പ്രദേശങ്ങൾ പേർഷ്യയ്ക്ക് ലഭിക്കുകയാണുണ്ടായത്.
1779 മാർച്ച് 10-ന് റഷ്യ കുച്ചുക്ക്-കൈനർജി സന്ധി അവർക്കു കൂടുതൽ അനുകൂലമാകുംവിധം ഭേദഗതി ചെയ്തു.
റഷ്യയിലെ കാതറൈൻ II (1729-96) ആസ്റ്റ്രിയൻ രാജാവായ ജോസഫ് II (1741-90)-നെ കൂട്ടുപിടിച്ച് ക്രിമിയയിൽ കുഴപ്പങ്ങളുണ്ടാക്കിയെങ്കിലും തുർക്കിയുടെ ബലഹീനത മനസ്സിലാക്കിയ അബ്ദുൽ ഹമീദ് ക യുദ്ധത്തിനൊരുങ്ങിയില്ല.
പക്ഷേ, റഷ്യയുടെ തുടർച്ചയായ പ്രകോപനംമൂലം 1787-ൽ വീണ്ടും തുർക്കിക്ക് യുദ്ധത്തിൽ ഇടപെടേണ്ടിവന്നു.
ഈ യുദ്ധത്തിൽ തുർക്കി പരാജയപ്പെട്ടു.
1789 ഏപ്രിൽ 7-ന് സുൽത്താൻ അന്തരിച്ചു.
തുർക്കിയിലെ ഇംപീരിയൽ നേവൽ എൻജിനീയറിങ് സ്കൂൾ, അച്ചുകൂടം, ബേയിലർബെയി, മിർഗൂൻ എന്നീ പള്ളികൾ, നിരവധി സ്കൂളുകൾ, വായനശാലകൾ തുടങ്ങിയവ സ്ഥാപിച്ചത് അബ്ദുൽ ഹമീദ് ആണ്.
ഇതുകൂടികാണുക ഒട്ടോമൻ സാമ്രാജ്യം അവലംബം http://www.theottomans.org/english/family/abdulhamid1.asp Images for Abdul Hamid I കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ദുൽ ഹമീദ് ക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ദുൽ സമദ് ഇംഗ്ലീഷ് വിലാസം https://ml.wikipedia.org/wiki/Abd_al-Samad അബ്ദുൽ സമദിന്റെ പെയ്ന്റിംഗ്
മുഗൾ ചിത്രകലയുടെ ഇന്ത്യൻ പ്രയോക്താവും പ്രചാരകനുമായിരുന്നു അബ്ദുൽ സമദ് .